CELEX: 32017D0722
Language: da
Date: 2017-04-20 00:00:00
Title: Kommissionens gennemførelsesafgørelse (EU) 2017/722 af 20. april 2017 om forlængelse af den foranstaltning, Nederlandene har truffet vedrørende tilgængeliggørelse på markedet og anvendelse af det biocidholdige produkt VectoMaxFG i henhold til artikel 55, stk. 1, i Europa-Parlamentets og Rådets forordning (EU) nr. 528/2012 (meddelt under nummer C(2017) 2436)

22.4.2017   
            
            
               DA
            
            
               Den Europæiske Unions Tidende
            
            
               L 106/14
            
         KOMMISSIONENS GENNEMFØRELSESAFGØRELSE (EU) 2017/722
   af 20. april 2017
   om forlængelse af den foranstaltning, Nederlandene har truffet vedrørende tilgængeliggørelse på markedet og anvendelse af det biocidholdige produkt VectoMaxFG i henhold til artikel 55, stk. 1, i Europa-Parlamentets og Rådets forordning (EU) nr. 528/2012
   
      
         (meddelt under nummer C(2017) 2436)
      
   
   (Kun den nederlandske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 55, stk. 1, tredje afsnit, og
   ud fra følgende betragtninger:
   
               (1)
            
            
               Den 13. september 2016 besluttede Nederlandene i henhold til artikel 55, stk. 1, første afsnit, i forordning (EU) nr. 528/2012 at tillade tilgængeliggørelse på markedet og anvendelse af det biocidholdige produkt VectoMaxFG til certificerede brugeres bekæmpelse af larver fra invasive eksotiske myg, Aedes albopictus og Aedes japonicus (i det følgende benævnt »foranstaltningen«) indtil 1. november 2016.
            
         
               (2)
            
            
               VectoMaxFG indeholder Bacillus thuringiensis subsp. israelensis serotype H14, strain AM65-52 og Bacillus sphaericus subsp. 2362, strain ABTS-1743 som aktivstoffer til anvendelse i produkttype 18 som beskrevet i bilag V til forordning (EU) nr. 528/2012.
            
         
               (3)
            
            
               I overensstemmelse med artikel 55, stk. 1, tredje afsnit, i forordning (EU) nr. 528/2012 modtog Kommissionen den 5. december 2016 en begrundet anmodning fra Nederlandene om forlængelse af foranstaltningen.
            
         
               (4)
            
            
               Kommissionens gennemførelsesafgørelse (EU) 2016/714 (2) har tidligere gjort det muligt for Nederlandene at forlænge den midlertidige foranstaltning vedrørende tilgængeliggørelse på markedet og anvendelse af to andre biocidholdige produkter, VectoBacWG og Aqua-K-Othrine. Det anerkendes i nævnte gennemførelsesafgørelse, at der ikke er egnede alternative produkter i Nederlandene til bekæmpelse af myg, der kan fungere som vektorer.
            
         
               (5)
            
            
               Ifølge oplysninger fra Nederlandene er foranstaltningen, som er omfattet af gennemførelsesafgørelse (EU) 2016/714, nødvendig for at beskytte folkesundheden, da disse myg, som er blevet konstateret i Nederlandene hos dækforhandlere, på kirkegårde og i kolonihaver, kan være vektorer for tropesygdomme såsom denguefeber og chikungunya. I forbindelse med yderligere overvågning foretaget af Nederlandene i 2016 blev der også konstateret forekomst af myg på en lastbilsophugningsvirksomhed og i et beboelsesområde.
            
         
               (6)
            
            
               Nederlandene fremfører, at de produkter, som er omfattet af gennemførelsesafgørelse (EU) 2016/714, ikke er tilstrækkelige til at bekæmpe myggelarver i områder, hvor myggene kan trives, og hvor der er behov for længerevarende effektivitet. Det er vigtigt med passende bekæmpelse i disse områder for at forhindre de ovennævnte folkesundhedsmæssige bekymringer, da æg og larver kan spredes til andre områder. Anmodningen omhandlet i betragtning 3 er derfor baseret på det argument, at anvendelsen af VectoMaxFG, som er en granulatformulering, kombineret med VectoBacWG er af afgørende betydning for effektivt at kunne hæmme udviklingen af myggelarver.
            
         
               (7)
            
            
               Da manglen på passende bekæmpelse af myggelarver, som ikke kan bekæmpes på anden vis, kan medføre fare for folkesundheden, bør det være muligt for Nederlandene at forlænge foranstaltningen på visse betingelser.
            
         
               (8)
            
            
               Foranstaltningen i denne afgørelse er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE BESLUTNING:
   Artikel 1
   Nederlandene kan forlænge foranstaltningen med højst 550 dage i alt med henblik på tilgængeliggørelse på markedet og anvendelse af det biocidholdige produkt VectoMaxFG til certificerede brugeres bekæmpelse af myg, der kan fungere som vektorer, under den kompetente myndigheds tilsyn.
   Artikel 2
   Denne afgørelse er rettet til Kongeriget Nederlandene.
   
      Udfærdiget i Bruxelles, den 20. april 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 167 af 27.6.2012, s. 1.
   
      (2)  Kommissionens gennemførelsesafgørelse (EU) 2016/714 af 11. maj 2016 om forlængelse af den foranstaltning, Nederlandene har truffet vedrørende tilgængeliggørelse på markedet og anvendelse af de biocidholdige produkter VectoBacWG og Aqua-K-Othrine i henhold til artikel 55, stk. 1, i Europa-Parlamentets og Rådets forordning (EU) nr. 528/2012 (EUT L 125 af 13.5.2016, s. 14).